Oğluma xitab (Cəfər, ey rahəti-rəvani-pədər)(Seyid Əzim Şirvani)
Cəfər, ey rahəti-rəvani-pədər, 
Güli-xoşətri-gülsitani-pədər. 
Sədəfi-təbimin səmin gühəri, 
Vermə bir kimsəyə, yaman xəbəri. 
Bülbül ol, ver bahardan müjdə, 
Cüğd tək xəlqi etmə pəjmürdə. 
Farsidə bu fərdi bir dana 
Eyləyibdir nəsihət ilə əda: 
“Bülbüla, müjdeyi-bəhar biyar, 
xəbəri-bəd bebumi-şum güzar”.

XIX əsrin şeirləri